นอนรอกดหวย: นโยบายที่ขายฝันที่เป็นไปไม่ได้ของรัฐบาล
รัฐบาลนี้ภูมิใจที่สุด คือ การควบคุมราคาหวยให้ไม่เกิน 80 บาท แต่เเท้จริงแล้วปัจจุบันบางแห่งขายถึง 120 บาท (นั้นไม่ใช่ปัญหาสำหรับผม) แต่การที่ต้องให้ผู้ค้ามารอกดตรงตู้ เพื่อลดคนกลาง แท้จริงแล้วมันกลับสร้างปัญหาหลายประการ คือ1. จะซื้อต้องลงทะเบียน และมีเงินจำนวนหนึ่งเพื่อซื้อล่วงหน้า ซึ่งนั้นหมายถึงรายเล็กรายน้อย แทบไม่มีโอกาสเข้าถึง สุดท้ายก็ต้องรอนายทุนที่มีเงิน จ้างคนลงทะเบียนแล้วไปขายต่อให้รายเล็ก ๆ อื่น ๆ อยู่ดี2. การที่ผู้ซื้อได้แค่ 5 เล่ม ที่ได้ทั้งเลขที่ดีและไม่ดี เช่น เลขที่ออกไปแล้ว เลขซ้ำ 2-4 ตัวขายไม่ได้ ตกเป็นภาระของคนขาย เพราะคนซื้อไม่นิยมซื้อ เลขแบบนี้จะต้องเป็นรายใหญ่ ๆ เท่านั้น ทำเป็นหวยชุด ซึ่งผู้ค้า 5 เล่ม ไม่สามารถทำได้3. จากการที่กำหนดให้แค่คนละ 5 เล่ม/งวด ทำให้ไม่พอขาย (1 เล่ม มี 100 ใบ) มีรายได้ถ้าขายหมด 5-7 บาทต่อใบ ราว ๆ 2500-3500 บาท/ปักษ์ แน่นอนว่าไม่พอรับประทาน ท้ายสุดก็เกิดการ วนหวย จนเกิดกรณีถูกเป็น 70-80 ล้านบาท หรือหวยชุด ก็เกิดจากยี่ปั๊ว ซาปั๊ว อยู่ดี ไม่สามารถตัดวงจรนี้ได้ เพราะรายเล็กไม่มีทุน และไม่มีศักยภาพรวมหวยชุดได้4. การคิดตัดวงจรคนเล่นหวยจึงไม่หมด เกิดการระบาดของหวยใต้ดิน เพราะทั้งลด แลก แจก แถม และสามารถซื้อ 20-30-40 ไม่ต้องถึง 80 บาท ได้เลขหลายตัว โดยที่ไม่มีดอกผลอะไรเข้ารัฐเลย แถมยังก่อให้เกิดกลุ่มอิทธิพลอย่างถ้วนทั่ว5. หวยไม่ใช่ปัจจัย 4 ที่รัฐต้องมาเอาจริงเอาจัง จนถือเป็นนโยบายเชิดหน้าชูตา แต่พอเข้าใจได้ เพราะรัฐบาลนี้ไม่มีอะไรจะเด่นแล้ว ทั้งนี้หวยเป็นของฟุ่มเฟือย เกินจำเป็น หรือการพนันชนิดหนึ่ง ต่อให้ใบละ 1000 เอาแบบสุด ๆ ถ้าคนซื้อยินดีจะซื้อก็เป็นเรื่องของเขา การที่หวยแพงคนไม่ซื้อยิ่งเป็นการดี เพราะเป็นการลดการพนันเสี่ยงโชคในหมู่ประชาชน แต่ถ้ามองว่าหวยคือรายได้ที่ขูดรีดคนจน ธำรงอิทธิพลรัฐ การที่รัฐส่งเสริมจึงชอบธรรมภายใต้หน้ากากของคนดีท้ายสุดหวยสัมพันธ์กับผู้คนหลายส่วน เราจะเห็นว่ามาตรการหวยของรัฐบาลชุดนี้ ได้ทำลายกลุ่มพ่อค้าหวยแม่ค้าหวยเมืองเลย จนเขาเหล่านั้นไม่มีอาชีพ เปลี่ยนอาชีพ รัฐบาลนี้จะรู้บางไหม หรือว่าประชาชนเหล่านั้นคือสายลมแสงแดดของรัฐประชาธิปไตย 99.99%จากแฟนพันธุ์แท้หวยเถื่อนที่แดกกรูทุกงวด ชัยพงษ์ สำเนียง. (2558ข). . [สืบค้นวันที่ 20 ส.ค.2560]. http://www.siamintelligence.com/lottery-dealer/
 รัฐบาลนี้ภูมิใจที่สุด คือ การควบคุมราคาหวยให้ไม่เกิน 80 บาท แต่เเท้จริงแล้วปัจจุบันบางแห่งขายถึง 120 บาท (นั้นไม่ใช่ปัญหาสำหรับผม) แต่การที่ต้องให้ผู้ค้ามารอกดตรงตู้ เพื่อลดคนกลาง
ชัยพงษ์ สำเนียง,ล็อตเตอรี่,สลากกินแบ่ง